Ministru kabineta rīkojuma projekta

**„Par Kultūras ministrijas valdījumā esoša nekustamā īpašuma Kuģinieku ielā 2, Ventspilī, nodošanu Finanšu ministrijas valdījumā”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts ir sagatavots, lai izpildītu Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 6.punktu, kas paredz, ka Kultūras ministrija nodod tās valdījumā esošos valsts nekustamos īpašumus Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā. |
| 2. | Pašreizējā situācija un problēmas | Nekustamais īpašums (nekustamā īpašuma kadastra Nr.2700 002 1002) sastāv no zemes vienības 628 m2 platībā (zemes vienības kadastra apzīmējums 2700 002 1002) un būves  mūzikas vidusskolas (būves kadastra apzīmējums 2700 002 1002 001)  Kuģinieku ielā 2, Ventspilī. Īpašuma tiesības uz nekustamo īpašumu Kuģinieku ielā 2, Ventspilī, nostiprinātas Latvijas valstij Kultūras ministrijas personā Ventspils pilsētas zemesgrāmatas nodalījumā Nr.3373, lēmumu datumi: 29.12.2004., 02.05.2011.Nekustamā īpašuma kadastrālā vērtība 2011.gada 1.janvārī saskaņā ar informāciju no Nekustamā īpašuma valsts kadastra informācijas sistēmas ir Ls 57257.Kultūras ministrija 2009.gada 28.maija vēstulē (izziņā) Nr.2.1.-12/24 informē, ka nekustamais īpašums Kuģinieku ielā 2, Ventspilī, ir nepieciešami valsts funkciju veikšanai. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Saskaņā ar Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 6.punktu, un lai optimizētu valsts nekustamo īpašumu struktūru, tiek veikta nekustamā īpašuma valdītāja maiņa  sagatavotais rīkojuma projekts paredz nodot Finanšu ministrijas valdījumā zemesgrāmatā uz Kultūras ministrijas vārda reģistrētu valsts nekustamo īpašumu Kuģinieku ielā 2, Ventspilī (nekustamā īpašuma kadastra Nr. 2700 002 1002). |
| 5. | Projekta izstrādē iesaistītās institūcijas | Valsts akciju sabiedrība „Valsts nekustamie īpašumi”, Finanšu ministrija, Kultūras ministrija. |
| 6. | Iemesli, kādēļ netika nodrošināta sabiedrības līdzdalība | Sagatavotais rīkojuma projekts paredz zemesgrāmatā reģistrēta, valsts funkciju veikšanai nepieciešama valsts nekustamā īpašuma valdītāja maiņu Līdz ar to, ar šo rīkojuma projektu netiek ieviestas izmaiņas, kas varētu ietekmēt sabiedrības intereses. |
| 7. | Cita informācija | Politikas joma – tieslietu politika. |

|  |
| --- |
| **II. - VI. sadaļa –** Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbild valsts akciju sabiedrība „Valsts nekustamie īpašumi”, Finanšu ministrija un Kultūras ministrija. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv) |

Finanšu ministrs A.Vilks

12.07.2011. 11:29

471

I.Jansone

67024921, Ieva.Jansone@vni.lv